Bilješka sa 7. sjednice Vijeća roditelja  OŠ "Tone Peruška Pula" održane 28. 11. 2016. u 18h.

**Dnevni red:**

**1. Odabir zapisničara (popis prisutnih članova, verifikacija zapisnika)**

**2. Uređenje prilaza školi**

**3. Stručne edukacije o štetnosti konzumiranja alkohola, duhanskih proizvoda, opojnih droga te posljedice sitnih krađa**

**4. Razno**

Ad 1 **Odabir zapisničara (popis prisutnih članova, verifikacija zapisnika)**

Sjednici je nazočilo 10 roditelja, 4 je opravdalo izostanak.

Ostali: Kristijan Cinkopan (ravnatelj)

Za zapisničara dobrovoljno se javlja Filip Zoričić.

Zapisnik sa prošle sjednice jednoglasno je prihvaćen.

Ad 2 **Uređenje prilaza školi**

 Ravnatelj je dobio ponudu za uređenje prilaza od Herculanee u iznosu od 48.985,54 kn, ali iznos je prevelik pa je predložio izradu Plana u fazama i nakon toga prezentaciju Projekta i poziv svim zainteresiranima. Predloženo je Povjerenstvo koje će uz ravnatelja odrediti faze Projekta pa su od članova VR predloženi Anamarija Nujić, Danijela Vrbanec i Dragana Pejkić, dok će Škola predložiti članove iz učiteljskog vijeća kao i učenike. Ideja je da prilaz bude uređen stilom podneblja našeg zavičaja (suhozid, kažun, maslina…).

Ad 3 **Stručne edukacije o štetnosti konzumiranja alkohola, duhanskih proizvoda, opojnih droga te posljedice sitnih krađa**

 Predsjednik Vijeća Kristijan Zović predlaže edukaciju djece i ponavljanje predavanja o maloljetničkoj delikvenciji, krađama, problemima s drogom i alkoholom kako bismo prevenirali našu djecu i educirali o ovim problemima. VR se složilo s takvim prijedlogom, a Škola će nastojati, uz edukatore, vidjeti i mogućnost dolaska ljudi koji mogu svjedočiti o svojim iskustvima s ovim problemima.

Ad 4 **Razno**

 Predloženo je da VR na Božićnoj priredbi 21.12. u Domu hrvatskih branitelja čestita na imenovanju novoizabranoj dječjoj gradonačelnici Lani Peršić, našoj učenici.

VR je pohvalio prijedlog Lane Peršić da se osvijetle mjesta u gradu koja još uvijek nemaju gradsku rasvjetu na što su gradska tijela obećala da će se već iduće godine ići u realizaciju.

Uz rasvjetu veliki problem za djecu putnike predstavlja i nepostojanje gradskih autobusnih linija u nekim rubnim dijelovima grada. Kada se budu znale konkretne brojke naših učenika koji su na tim lokacijama ( Monte Turco), VR će se obratit nadležnim tijelima sa zamolbom da se uvedu autobusne linije, tamo gdje ih nema, te će se o istom problemu izvijestiti i dječje gradsko vijeće.

Predloženo je da se po uzoru na OŠ Vidikovac ustanovi da li među učenicima ima interesa za osnivanje Debatnog kluba u školi što bi moglo biti jako zanimljivo.

 Zoričić je na tu temu dao konkretan prijedlog da se uspostavi komunikacija s Debatnim klubom pulske Gimnazije pa da oni dođu u posjet našoj Školi ili naša skupina učenika ode u Gimnaziju i odrade zajedno nekoliko radionica.

 Kristijan Zović je u ime Inicijative vrtićke i osnovnoškolske djece grada Pule izvijestio kako će po pitanju subvencija prijevoza uskoro imati sastanak s pulskim gradonačelnikom.

Ravnatelj je izvijestio kako je građevinska dozvola za dvoranu pred realizacijom dok je izvedbeni plan u fazi izrade. Također je izvijestio kako je u planu uvođenje e-udžbenika u dva razreda treća razreda iduće školske godine.

Sjednica je završila u 19 i 30.

Predsjednik VR: Kristijan Zović